**John Ramirez (2) Félelem - A Sátán Elsőszámú Fegyvere Ellenünk**

**Promo**: A félelem próbál elburjánzani, amikor egy olyan halálos világjárvány üti fel a fejét, mint ez a mostani koronavírus, mely globális gazdasági összeomlást is próbál okozni. Műsorunk mai vendége magas rangú sátánista főpap volt, aki eladta a lelkét az ördögnek és azt mondja: „A félelem – a sátán elsőszámú fegyvere ellenünk, az ő fegyvertárában!” Készen állsz a félelem lerombolására, hogy teljes szabadságban élj?

***SID****: Tudjátok, akárhányszor beszélek John-al, akár telefonon, akár személyesen, mindig az az érzésem, hogy ez nem lehet az az ember, aki 25 évet töltött úgy, hogy vérszövetségben volt a sátánnal. Te már tényleg más ember vagy.*

**JOHN**: Teljesen.

***SID****: Hogy tudja megtörni valaki az ördöggel kötött vérszövetséget?*

**JOHN**: Ez a bizonyságom! 1999-ben elhagytam a testem, és egyenesen a pokolba kerültem, ahol megjelent nekem ördög és mondta, hogy mennyire szeret engem. Azt mondta nem engedhet engem visszatérni a pokolból, el kell engem pusztítania, mert a királyságában, nagyon különleges vagyok a boszorkányság, a testen kívüli utazások miatt, és mert annyira jó munkát végzek abban, hogy az emberek életébe gyötrést és félelmet juttassak be, ami pusztítja az életüket. Azt mondta az ördög: „nem engedhetlek el.” Azonban Jézus Krisztus keresztje megjelent a pokolban. A 139-es Zsoltárban azt mondja a Biblia: „Ha a seolban, azaz pokolban vetek ágyat, ott is jelen vagy Istenem." Ekkor nagyon dühös lett az ördög és méginkább el akart pusztítani. Ahogy meg akart ragadni, Jézus Krisztus keresztje ott volt közte és köztem. Ahogy hozzáért a kereszthez, úgy rogyott le a földre, mint egy rongybaba. Semmi hatalma nem volt a kereszt fölött. Alig tudtam ezt elhinni. Elkezdtem futni, menekülni onnan – kiutat keresve. Majd amikor másodszor is megpróbált megragadni, ismét megjelent Jézus Krisztus keresztje. Ahogy hozzáért, az ördög úgy esett tőle össze, mintha ő csupán egy papírdarab lenne. Az Úr Jézus Krisztus megszabadított engem és kimentett onnan. Úgy kerültem a pokolba, mint egy magas rangú sátánimádó, a sötétség királyságának tábornoka, de Jézus Krisztusban hívőként tértem vissza a testembe.

***SID****: Mondtad nekem, hogy az ördög fegyvertárában az első számú fegyver a félelem. Téged is ezzel tartott fogva az ördög, amikor a boszorkányságban voltál.*

**JOHN**: A félelem. Így van! Az ördög egy szellemi fáraó. Félelemmel tartja sakkban az okkultizmusban lévőket. Folyamatosan azzal manipulálja, sőt terrorizálja őket, hogyha nem teljesítik küldetésüket, elmulasztanak egy feladatot, kihagynak egy rituálét vagy szertartást, akkor meghalnak, vagy meghal valaki a családban, vagy szörnyű autóbalesetbe kerülnek. Az életemből 25 év így telt el.

***SID****: Ez egy szörnyű élet.*

**JOHN**: Igen, az volt.

***SID****: Kíváncsi vagyok valamire. Rájöttél, mennyire szörnyű volt, amikor benne voltál?*

**JOHN**: Ó, igen. Ugyanakkor azzal is tisztában voltam, hogy ebből nincs kiút, mert azzal aláírom a halálos ítéletem.

***SID****: Valóságosan olyan volt ez neked, mintha börtönben lennél! Szeretném, ha most belenéznél a kamerába, és beszélnél azokhoz, akik sátánizmusban vagy boszorkányságban vannak jelenleg, és mondd el nekik, hogy igenis van ebből szabadulás!*

**JOHN**: Figyelj! Ha van az életedben boszorkányság, New Age vagy bármilyen más okkultizmus, tudd, hogy hazudnak neked! Mivel az ördög a hazugság atyja, azt hazudja neked, hogy jogos, hogy lopjon, öljön és pusztítson az életedben. De lehetőséged van kijutni! De csakis egyetlen ajtó vezet ki ebből! A neve Jézus Krisztus! Ha értem megtette, érted is megteszi! ’99-ben megszabadított. És bár utána még 30 napig próbált kínozni - gyötörni, de az Úr Jézus Krisztus megtartott engem, megszabadított, és ma felfedem az ellenség munkáit, az első számú fegyverét, ami a félelem.

***SID****: Ha az ördög olyan erős volt, akkor miért hagyott békén?*

**JOHN**: Nos, az ördögnek van hatalma. Méghozzá nagyon nagy hatalma van, de nem elég nagy ahhoz, hogy legyőzze azt, aki igaz hívő!

***SID****: Amikor asztrális projekciót, azaz testen kívüli utazást hajtottál végre és megátkoztál embereket és egyebek… Amikor hívőkkel találkoztál, érezted, hogy valami különleges bennük?*

**JOHN**: Amikor sátánimádó voltam, elsőszámú feladatként azt kaptam az ördögtől, hogy asztrális projekciót, tehát testen kívüli utazásokat tegyek és megátkozzak régiókat, környékeket és a boszorkányság eszközeit használva pusztításokat végezzek.

***SID****: Azt akarod mondani, hogy kiléptél a testedből és úgy hajtottad végre a küldetésed?*

**JOHN**: Igen, kiléptem a testemből és ilyenkor mindig egy démonnal szövetkezve mentem. Ő mutatta, hogy mit kell tennem: „átkozd meg ezt a környéket, mondd ki, hogy azon a környéken a boszorkányság fog uralkodni. Szabadítsd fel a szegénység szellemeit és erősítsd a démoni fejedelemségek és hatalmasságok uralmát abban a régióban. Az ördög akarta, hogy a démonnal szövetkezve menjek el oda is, ahol hívők imádkoznak. Azonban volt, hogy olyan igaz hívőkhöz kerültünk, akik szellemi imában engem és az engem kísérő démont is kiűzték és egyszerűen nem voltam képes elvégezni a küldetésem.

***SID****: A félelem nagyon átható dolog, és sok területre kiterjed. Beszélj néhány olyan területről, melyeken a félelem gyötri az embereket, akik azt hiszik, hogy csak ő maguk azok, holott a félelem szelleme az…*

**JOHN**: Az ördög fegyvere a félelem, melyet három lépésben küld ránk: aggódás, pánikrohamok és a kínzó-gyötrő félelmek. Kezdésnek tehát azt akarja elérni nálad az ördög, hogy aggódj. Aggodalmaskodj, aggódj a körülményeid miatt, a munkahelyed, a jövőd, családod, anyagi helyzeted, karriered miatt… Majd egészen a pánikrohamig akar eljuttatni, hogy pánikolj. Azzal pedig be akarja ütni a szöget a koporsódba, amikor már rád és a családodra tudja szabadítani a kínzó – gyötrő félelmeket is. De jó hírem van! Tudom, hogyan győzhetjük le! Le kell fegyverezni, felszámolni és kiírtani a félelmet az életedből! Pontosan tudom, hogy kell ezt csinálni, mivel közöttük voltam 25 évig és egy voltam azok közül, akik ezeket a szellemi technikákat alkalmazták embereken.

***SID****: Utazásaid során tapasztalod, hogy a keresztények körében is óriási módon terjed a félelem?*

**JOHN**: Elképesztő, hogy amikor keresztényeknek beszélek ezekről a dolgokról, sokszor 4-500 ember is előrejön az oltárhoz imát kérni. Miután megbizonyosodok arról, hogy átadták a szívüket Jézus Krisztusnak, sokszor hat órán át imádkozom értük és döbbenetes számomra, hogy tízből kilencen mondják azt, hogy a félelem óriási erővel próbálja őket leuralni és megbénítani. Valakinek már gyerekkora óta tart, másnak felnőttként kezdődött, de úgy felemészti őket, mint egy szellemi rákos daganat. És könyörögnek, hogy meg akarnak szabadulni.

***SID****: És meg is szabadulnak?*

**JOHN**: Teljes mértékben! Mivel tudatában vagyok annak, hogy az ördögöt úgy kell szétverni, mint a pinyatat!

***SID****: Ez tetszik. Rengeteg ember küzd ma a félelemmel, ami a helytelen gondolkodásból és a démoni befolyás kombinációjából alakult ki. Ezért is írtad meg új könyved és adtál ki tanítási CD-ket. Valóságosan megszabadulhatnak az emberek a félelemtől?*

**JOHN**: Ezt garantálhatom! Sid, az emberek szabadok lesznek. Meg kell azt értenünk, hogy az ördög imádja a sötétség királyságának sablonjait és ciklusait és a félelem is ilyen. A félelemnek és gyötréseknek is vannak időszakai, melyeket megpróbál rád szabadítani a gonosz, hogy azok úgy beléd kapaszkodjanak és körbe fonjanak, mintha egy kabátot öltenél magadra. Ha sikerrel jár, nem csak az elmédet, hanem szívedet és testedet és megpróbálja körbefogni. Emiatt betegszenek meg emberek, amit gyógyszeres kezeléssel próbálnak enyhíteni…

***SID****: Meg akarod tanítani az embereknek, hogyan győzhetik ezt le?*

**JOHN**: Abszolút! Igen! Meg akarom tanítani mindenkinek, hogyan törjenek ki a félelem fogságából, hogy teljes szabadságban éljenek. NEKED KELL MEGHOZNOD A DÖNTÉST! Ki kell lépned bátorságban és azt kell mondanod: „Tudod mit félelem? Visszautasítalak és megdorgállak téged, mert ez a mai nap az a nap, amikor egyszer s mindenkorra elhagyod az életemet a Jézus nevében!”

***SID****: Okozhatja -e démon a betegséget, mint például a rákos daganatot?*

**JOHN**: Ó, teljes mértékben. A sötétség királyságában mi ezt a betegség szellemének nevezzük.

***SID****: Olyan sok ember fél, sőt retteg attól, hogy az orvos rossz hírt fog vele közölni, hogy van valami a vérében, tüdejében, stb…*

**JOHN**: Nem tudnak aludni, pihenni, enni, mert egy rossz orvosi jelentés olyan félelmet tud behozni, ami megbénítja az embert és onnantól kezdve az ördög átveszi az irányítást az ember sorsa fölött, amit kontrollálni és manipulálni próbál.

***SID****: Mesélj arról a muszlim nőről.*

**JOHN**: Csodálatos volt, mert Isten minden embert szeret. Queensben épp előrehívtam imára embereket és ez a hölgy odajött hozzám és azt mondta: "John, csak mondani akarok valamit. Hat hónapom van hátra." Erre én: "Hogy érted ezt?" Azt felelte: "A rákos daganat negyedik stádiumában szenvedek és meg fogok halni. Az orvos azt mondta, menjek haza és búcsúzzak el a családomtól." Azt kérdeztem tőle: "Keresztény vagy? Ismered és elfogadtad Jézus Krisztust Uradként és Megváltódként?" Azt felelte: "Nem, muszlim vagyok. Csak azért jöttem ide, mert ez az utolsó forrásom." Azt mondtam: "Nos, az én Jézusom meg tud menteni és meg is tud gyógyítani téged." Erre azt mondta: "Akkor add nekem ezt a Jézust." Elfogadta Jézust Urának és Megváltójának és megtagadta a rákot. A fejére tettem a kezem és egy olyan egyszerű imát mondtam, amit egy gyerek is képes mondani: „Atyám, a Jézus nevében tanítsd meg neki, hogy ő igenis meggyógyulhat. Ámen.” És távoztam. Egy évvel később visszatértem ugyanabba a gyülekezetbe, és mielőtt beléptem volna, ott állt ez a hölgy az ajtó előtt hatalmas vigyorral az arcán. Azt gondoltam magamban: "Oké, mi a gond ezzel a hölggyel?" Erre ő: "Emlékszel rám?" Én pedig: "Sajnálom. Nem emlékszem. Sokat utazom, sokakkal találkozom...” Erre ő: "Hat hónappal ezelőtt meg kellett volna halnom." Erre én: "Ó, Atyám, mi történt?" Azt felelte: "Jézus, meggyógyította a testem." Visszamentem az orvosomhoz, aki azt mondta, hogy menjek haza és búcsúzzak el a családomtól. Kértem, hogy vizsgáljon meg újra, de nem akart, azt mondta: ’ne zavarjon engem…’ Majd újra kértem, hogy vizsgáljon meg ismét. Megtette, majd azt mondta: ’Ezt újra kell ellenőriznem, mert nem találok semmit a testében, talán a gép meghibásodott.’ Erre azt mondtam: Nem, a Jézus nevében meggyógyultam.”

***SID****: A hívőket te szellemi mesterlövészeknek nevezed… Miért?*

**JOHN**: Hiszem, hogy az egyik csodálatos dolog, amit Istentől kaptunk, hogy erőteljes és hatalmas fegyvereink vannak ebben a szellemi háborúban, amiben vagyunk. Szellemi mesterlövészek vagyunk, mert be tudunk menni az ördög táborába, ahol lőhetünk, pusztíthatunk, ölhetünk és atombombát helyezhetünk el az ördög táborában, hogy pusztítsunk el minden démoni oltárt, amelyet felállítottak ellenünk, családunk és szeretteink ellen, pénzügyeink, céljaink, sorsunk, karrierünk, férjeink és feleségeink ellen. Kezünkben vannak a Menny fegyverei, amelyekkel leronthatunk minden ellenünk folyó démoni tevékenységet, amelyre a gonosz a mi nevünket írta. Ebben a hadműveletben szellemi mesterlövészek vagyunk. Ez a szellemi hadviselés pedig imában történik. Beugrasz, pusztítasz, kiugrasz, hazamész. És győztes vagy!

***SID****: A sátán tábornokaként John megtudta, hogy a hívők rendelkeznek azzal a két legerősebb fegyverrel, amivel a sátánistákat is meg tudják félemlíteni!*

*Ha valaki, akkor John érti mi a félelem, méghozzá szörnyű félelem. És ha van valaki, aki meg tudja tanítani az emberekkel, hogyan szabadulhatnak meg a félelemtől, akkor az John Ramirez. John, azt mondtad, hogy van két fegyver, melyek erősebbek, mint a pokolban lévő bármely démon és minden hívő rendelkezésére áll. Melyek ezek?*

**JOHN**: A JÉZUS KRISZTUS NEVE A LEGNAGYOBB! Semmilyen fegyver vagy lánc nem nagyobb ennél a névnél! Minden láncot és köteléket megtör és mindent megsemmisít.

***SID****: Mi van, ha valaki használja a Jézus nevét, de nem történik semmi? Mi folyik ilyenkor a láthatatlan világban?*

**JOHN**: Ó, amikor hittel mondják ki, a láthatatlan világban ez a név megrázza a pokol birodalmának alapjait. Megbénítja az ördögöt és démonait. Ebben a névben erő és hatalom van minden betegség felett, az ördög minden kínzása és a félelem felett. A démonok megremegnek, amikor hittel használjuk a Jézus nevét!

***SID****: John, mi a második?*

**JOHN**: Jézus Krisztus vére.

***SID****: Amikor azt mondom: "Jézus vérét kérem és alkalmazom a családomra, a házamra, a munkahelyemre, az autómra…" Ilyenkor mi történik?*

**JOHN**: Az Ószövetségben, amikor Mózes vérrel kente meg az ajtófélfát, a Halál Angyalának tovább kellett haladnia. Védelmet kapsz, amikor Jézus vérét kéred a családodra, rokonaidra, szeretteidre. A lányom Brooklynban él, én Manhattanben. A Jézus vérét kérem rá, amikor felül a metróra, munkába megy, amikor éjjel fejezi be a munkáját és egyedül sétál hazafelé. A Jézus vérét alkalmazom. Azt mondom: „ördög, tovább kell haladnod, nem érhetsz hozzá, mert ő nem a tiéd, nem hozzád tartozik. A Jézus vérét kérem rá, ezt alkalmazom, így nincs semmilyen törvényes jogod fölötte. Te vereséget szenvedtél és le vagy győzve, mert a Jézus vére győzött fölötted!” Számomra ez olyan, mint az oxigén, amelyet belélegzel. Ha nem lélegzel be oxigént, nem fogsz élni! Tehát, meg kell értenünk, hogy Jézus vére megrázza, lefegyverezi és elpusztítja az ördög királyságát, és fejjel lefelé fordítja. Minden esetben alkalmaznunk kell azt! Amikor szellemi harcot folytatsz imában, ez ki kell, hogy jöjjön a szádon: „Jézus vére és Jézus neve van ellened, ördög!” Reggel, ahogy felébredek, azt mondom: Köszönöm Jézus a Te véred és a Te neved! És bumm! Máris fejbe kólintottam ezzel az ördögöt! A sérelmet és bántásokat kirázod a csizmájából ezzel!

***SID****: Ez jó! És tudjátok mi olyan csodálatos ebben? Hogy a legkisebb hívő is képes ezeket megtenni! Mindazt tesszük majd, amit Jézus! És ha igazán hiszel a Biblia minden Szavában, annál még nagyobbakat is teszel majd! A kérdés csupán az, te hogy tudsz félelem nélkül élni? A szünet után megtudjuk...*

*John, beszélnél nekünk arról a nőről, akit úgy hívtak: Daisy?*

**JOHN**: Daisy a családunk barátja volt, aki a „Santeria” nevű okkultizmusban volt. A „Santeria” a démonok imádását jelenti. Teljesen belemerült és részt vett minden boszorkányságban, rítusokban és a „Santeria” szertartásaiban. Egy nap elmentem anyám házába, és azt mondtam: "Hé Daisy, látod az életem, hogy Isten megszabadított engem." Azt mondta: "John, annyira félek, hogy ha elmegyek, meg fognak ölni." Azt mondtam: "Nézd, nem öltek meg engem sem. Téged sem fognak. Csak fogadd el Jézust, mint Uradat és Megváltódat. Megígérem, hogy semmi sem fog történni veled." És azt mondta: "Oké, John, Jézust akarom." „Jézus, Daisy készen áll arra, hogy befogadjon Téged a szívébe.” És elfogadta Jézust, aztán azt mondta az épület gondnokának: "Menj el a házamhoz, és dobáld ki az összes boszorkánysággal kapcsolatos holmimat a szemétbe." Ő pedig mindent kidobott a kukába. Két hónappal később, Daisy meghalt és tiszteletből elmentem a temetésére, tudva, hogy hívő volt. Mielőtt még odaértem, az összes boszorkány és magas rangú sátánimádó megjelent, akikkel 25 évig együtt voltam, és félelmet próbáltak felszabadítani ott a temetésen. Azt hazudták az embereknek: "Látjátok, azért halt meg, mert mi elpusztítottuk őt, és ugyanazt a halál szellemét fogjuk rátok állítani, és idő előtt meg fogtok ti is halni. A kínzó-gyötrő félelem démonait szabadították fel. Ahogy megjelentem a temetésen, rám néztek és azt mondták: "Azta, te még mindig itt vagy? Még nem tudtunk elpusztítani téged? Mennyi boszorkánysággal és átokkal jöjjünk még ellened?" Erre én: "Nem tudtok megölni, mert Jézus Krisztus vére van rajtam!"

***SID****: John, hogy tudunk félelem nélkül élni?*

**JOHN**: Tudod, elképesztő a Zsidókhoz írt levél 11. fejezete a Bibliában, ami a félelemről és a hitről beszél. Istennek olyan emberei, nők és férfiak egyaránt, akik félelemben kezdték, hittel folytatták és győztek. A Zsidókhoz írt levél a hit könyve... Ezek a hithősök normális, hétköznapi emberek voltak. Isten választotta őket, hogy az ördög megszégyenüljön. Látod, ha még félve is indulsz el, válhatsz győztessé, sőt bajnokká, aki több mint győztes Jézus Krisztusban! Szoktam mondani az embereknek: amikor csak felszínesen olvasod a Szentírást: "Ó, bla, bla, bla…" Én szeretem a feleségemet, a lányomat és a fiamat. De ha csak annyit tennék, hogy "Hé, szeretlek." És aztán elmennék. Vagy: "Hé, hiányoztál!" Aztán mennék. Ez nem intimitás! A Szentírás olvasásakor bensőséges kapcsolatba kell kerülnöd azzal! Tehát amikor Bibliát olvasok, lassan olvasom. Mialatt olvasom, azt mondom közben Istennek: "Annyira szeretlek Téged! Olyan hálás vagyok azért, amit értem tettél." És olyan ütemben olvasom, hogy az Úrnak még a lélegzete is elálljon tőlem, mert az egész életemet Jézus Krisztus keresztjének köszönhetem. És amikor így olvasom a Szentírást, a félelemnek nincs helye az életemben.

***SID****: Vezetnél egy imában bennünket, hogy legyőzzük a félelmet?*

**JOHN**: Ó, természetesen. Az 5Mózes 28:3-13-ig Istennek elképesztő ígéretetit tartalmazza az áldásairól. Isten pedig nem ember, hogy hazudjon! Szava telve van erővel és hatalommal és olyan fantasztikus! A te szellemed pedig olyan, mint egy bank. Fogod Isten Szavát és letétbe helyezed a bankodban, azaz a szellemedben és kamatostól fog visszatérni, megcselekedve azt, amiért ki lett küldve! Szeretném, ha velem együtt megvallanád Isten Szavát és nem csak azt amit én mondok, hanem Istennek minden ígéretét! Tedd azt személyesen magadévá! Mert Isten Szava nem általánosan értendő, hanem teljesen személyre szabott! Ez neked szól! Ez érted van! ***5Mózes 31:8 „Maga az Örökkévaló megy előtted, veled lesz mindig, soha nem hagy cserben, sem el nem hagy! Ezért ne félj, se ne ijedj meg semmitől!”***

Azt mondja: „Ő megy előttem, Sid!” Akkor tehát nem kell aggódnom semmi felől! Nincs mitől félnem! Nem fog soha engem elhagyni, magamra hagyni. Ez számomra garancia! Mert Isten ígéretei minden egyes napomra vonatkoznak! Nem fogok félni és nem fogok megijedni, megrémülni. Ha az ellenség gyötrő-kínzó hazugságokkal ostorozott eddig, akkor ez a pillanat az, amikor eljött az áttörésed! Ez egy Isten által rendelt pillanat számodra! Ragadd meg Isten Szavát és ne engedd el, mert az örökkévaló és nincs lejárati ideje!

***SID****: Vezess minket az imában.*

**JOHN**: Szeretném, ha megvallanánk együtt a kedvenc Igémet, ami az 5Mózes 31:8:

Maga az Örökkévaló megy előttem!  
Velem lesz mindig!

Nem fog elhagyni és nem hagy engem cserben!  
Nem fogok félni és nem fogok megijedni, megrémülni!  
NEM FOGOK FÉLNI!

Bárki, aki hallgatott vagy nézett bennünket, szeretném, ha feltennéd az „i”-re a pontot azzal, hogy hangosan kimondod: „Úr Jézus légy az én Megváltóm!

***SID****: Tegyük most ezt meg együtt! Hangosan ismételjétek el, mondjátom utánam a következő imát – az otthoni nézők és a stúdió vendégei is. Mondjuk hangosan:*

Drága Istenem!  
Olyan sok hibát követtem el.  
De tudom, hogy a Jézus vére elmossa ezeket a hibákat.   
És ettől a pillanattól kezdve tiszta vagyok előtted.   
Kérlek téged Jézus, légy az én Uram és Megváltóm és Te élj bennem.   
És soha ne hagyj el.  
Szeretlek, Uram.   
Szeretném, ha átéléseim lennének Veled.  
Jézus nevében.  
Ámen.

*John, szeretném, ha imádkoznál azokért a millió lelkekért, az emberekért, akiknek most szabadságra van szükségük.*

**JOHN**: Ámen. Imádkozni fogok most érted! Ellene megyek most minden olyan démoni erőnek, mely próbál az életedre törtni. Minden generációs átkot megtörök és minden olyan nyitott ajtót, melyet a gonosz nyitott ki, bezárok az életed fölött! Lefegyverezek és elpusztítok minden démoni félelmet, és az ördög minden gyötrését, mellyel próbálja megragadni az elmédet. Megtörök minden betegséget fölötted és megbénítom a nyomás, elnyomás, depresszió és öngyilkosság szellemeit az életed fölött! Minden sátáni tervet és oltárt megtörök! Az ördög minden ellened kiküldött rendeletét most kárhoztatok, melyet a szellemvilágban próbáltak rád szabadítani. Isten ítéletét hirdetem ki az ördögre és minden démonra, fejedelemségre és területi szellemre. Megsemmisítem ezeket a Jézus Krisztus vérével! Atyám, a Jézus Krisztus nevében kérlek most téged, küldd a Te harcos angyalaidat, hogy körbevegyék és védelmezzék a tieidet. Ahogy a Zakariás 2:5-ben ígérted, hogy tűzfal leszel körülöttünk és megóvsz bennünket. Kihirdetem, hogy a Jézus vére van rajtad és benned és szabad vagy a Jézus nevében! Ámen!